Document ID: 32008D0656

DEĊIŻJONI TAL-KUMMISSJONI
tat-28 ta’ Lulju 2008
dwar l-ammissibilità tan-notifiki dwar it-tiġdid ta’ l-inklużjoni fl-Anness I tad-Direttiva tal-Kunsill 91/414/KEE tas-sustanzi attivi azimsulfuron, azoxystrobin, fluroxypyr, imazalil, kresoxim-methyl, prohexadion-calcium u spiroxamin, u t-twaqqif tal-lista tan-notifikanti kkonċernati
(notifikata taħt id-dokument numru C(2008) 3855)
(Test b’relevanza għaż-ŻEE)
(2008/656/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tqegħid fis-suq ta’ prodotti għall-protezzjoni tal-pjanti (1),
Wara li kkunsidrat ir-Regolament tal-Kummissjoni (KE) Nru 737/2007 tas-27 ta’ Ġunju 2007 dwar l-istabbiliment tal-proċedura għat-tiġdid ta’ l-inklużjoni ta’ l-ewwel grupp ta’ sustanzi attivi fl-Anness I tad-Direttiva tal-Kunsill 91/414/KEE u li jistabbilixxi l-lista ta’ dawk is-sustanzi (2), u b’mod partikolari l-Artikolu 5 tiegħu,
Billi:
(1)
Id-Direttiva 91/414/KEE tipprovdi li fuq talba, l-inklużjoni ta’ sustanza attiva tista’ tiġġedded darba jew aktar għal perjodu ta’ mhux iktar minn 10 snin.
(2)
Il-produtturi tas-sustanzi attivi elenkati fl-Anness I tar-Regolament (KE) Nru 737/2007 ressqu notifiki lill-Istati Membri rapporteur ikkonċernati fejn talbu li jiġġeddu l-inklużjonijiet ta’ dawk is-sustanzi attivi fl-Anness I tad-Direttiva 91/414/KEE.
(3)
L-Istati Membri rapporteur ikkonċernati evalwaw in-notifiki u għarrfu lill-Kummissjoni bl-evalwazzjonijiet tagħhom. Fuq il-bażi ta’ dawk l-evalwazzjonijiet in-notifiki għandhom jitqiesu ammissibbli.
(4)
L-ismijiet u l-indirizzi tal-produtturi li n-notifika tagħhom tqieset ammissibbli għandhom jiġu ppubblikati mill-Kummissjoni sabiex jiġi żgurat li jkunu jistgħu jsiru kuntatti għall-preżentazzjoni ta’ dossiers konġunti,
ADOTTAT DIN ID-DEĊIŻJONI:
Artikolu 1
In-notifiki mressqa mill-produttui elenkati fl-Anness huma ammissibbli.
L-ismijiet u l-indirizzi ta’ dawk il-produtturi huma kif stipulat fl-Anness.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussell, 28 ta’ Lulju 2008.

Labels: 0
3
1
6